|  |  |  |
| --- | --- | --- |
| BOSNA I HERCEGOVINA  FEDERACIJA BOSNE I HERCEGOVINE ZENIČKO-DOBOJSKI KANTON OPĆINA ZAVIDOVIĆI  OPĆINSKO VIJEĆE |  |  |

Broj: 01-14-4025/17-AP-3

Datum, 29.11.2017. godine

Na osnovu člana 106. Poslovnika o radu Općinskog vijeća Zavidovići („Službeni glasnik Općine Zavidovići“, broj: 7/14 – prečišćeni tekst, 8/14 i 9/14), Općinsko vijeće Zavidovići na 14. sjednici od 29.11.2017. godine, razmatralo je Nacrt Budžeta općine Zavidovići za 2018. godinu, pa nakon rasprave donijelo

## Z A K L J U Č A K

1. Općinsko vijeće Zavidovići prihvata Nacrt Budžeta općine Zavidovići za 2018. godinu.

2. Nacrt Budžeta općine Zavidovići za 2018. godinu, upućuje se na javnu raspravu, koja će se održati u Velikoj sali Općine Zavidovići, a čiji termin održavanja će utvrditi Služba za upravu ekonomskih poslova i poduzetništva.

3. Zadužuje se Služba za upravu ekonomskih poslova i poduzetništva da u periodu od 14 dana, organizuju provođenje javne rasprave putem sredstava javnog informisanja, WEB stranice Općine Zavidovići, udruženja građana, javnih ustanova, mjesnih zajednica i političkih organizacija u kojem će se primati pismeni prijedlozi, mišljenja i sugestije.

4. O rezultatima javne rasprave i pretresu na sjednici Općinskog vijeća Služba za upravu ekonomskih poslova i poduzetništva dužna je podnijeti izvještaj Općinskom načelniku i Općinskom vijeću.

5. Općinski načelnik će prilikom utvrđivanja Prijedloga Budžeta općine Zavidovići za 2018. godinu uzeti u obzir primjedbe i mišljenja sadržane u Izvještaju Službe za upravu ekonomskih poslova i poduzetništva kao i mišljenja i prijedloge iznijete tokom pretresa na Općinskom vijeću, te će obrazložiti razloge zbog kojih eventualno nije prihvatio pojedine prijedloge i mišljenja koji su iznijeti u javnoj raspravi.

6. O realizaciji ovog zaključka staraće se Služba za upravu ekonomskih poslova i poduzetništva i Stručna služba Općinskog vijeća.

PREDSJEDAVAJUĆI

OPĆINSKOG VIJEĆA

Redžo Seferović